Kokeilin majoitusvaihtoehdoksi AirBnb:tä pidemmälle työmatkalleni eikä minulla ollut palvelusta kokemusta aikaisemmin. Kaikki meni hienosti ja Janice oli mukava ja erittäin ystävällinen emäntä. Huone oli siisti ja oma kylpyhuone lisäsi viihtyvyyttä. Ilmastointi ei oikein toiminut ja välillä huone oli öisin todella kuuma. Olohuone ja keittiö oli yhteistä tilaa,joten niitä en juurikaan käyttänyt. Niiltä osin olisin kaivannut hiukan enemmän yksityisyyttä. Muuten asuntoa sai käyttää kuten omaa. Aamupalan tein itse,koska en sitä majoitukseen halunnut sisällyttää. Janice teki muutaman kerran illallisen ja pyysi mukaan syömäänkin ja meillä oli hyviä keskusteluja eri aiheista. Asunto on erittäin mukavalla paikalla heti rannan vieressä ja pienen kävelymatkan päässä keskustasta ja rautatieasemalta. Hiukan kuvista poiketen asunto on kuitenkin talon takapuolella eikä parvekkeelta ole näkymää rannalle.
Kokonaisuutena voin suositella,jos haluaa mukavan ja ystävällisen majoittajan ja hyvällä paikalla olevan asunnon. Kiitos Janice!